Partidul Uniunea Salvați România a depus, luni, 29 mai, o plângere penală la adresa primarului general Gabriela Firea, pentru săvârșirea infracțiunii de abuz în serviciu, întrucât timp de mai multe luni a refuzat sistematic să pună pe ordinea de zi a ședințelor Consiliului General al Municipiului București proiectele ce veneau din partea consilierilor USR.

Conform Legii 215/2001, a administrației publice locale, primarul are printre altele și atribuții în privința întocmirii ordinii de zi a ședințelor CGMB. Consilierii USR au solicitat în mod repetat introducerea acestor proiecte pe ordinea de zi a ședintelor, i-au cerut primarului Firea și în scris să motiveze acest refuz, însă fără rezultat. Mai mult decât atât, chiar și departamentele primăriei, aflate în subordinea Gabrielei Firea, au întârziat mai mult decât cele 30 de zile prevăzute de lege să emită avizele necesare proiectelor propuse de USR. Aceste proiecte urmăresc eficientizarea activității spitalelor bucureștene, o îmbunătățire a serviciului public de deszăpezire, o rezolvare a situației câinilor fără pedigree din oraș sau înființarea unei comisii de imagine urbană în primărie. Unul singur dintre ele a fost introdus pe ordinea de zi după mai bine de trei luni de la depunere, și a fost respins cu votul majorității PSD și ALDE.

În condițiile în care nu există niciun motiv legal care să justifice ignorarea proiectelor USR, care ar aduce reale beneficii orașului și cetățenilor, Uniunea Salvați România a făcut astăzi plângere penală la adresa primarului general.

Iată ce vizează proiectele întocmite și depuse de consilierii USR de la începutul mandatului, în iulie 2016 până acum:

În timp ce aceste proiecte zac pe undeva prin sertarele primăriei, ignorate, primarul general Gabriela Firea face experimente nereușite pe nervii și banii cetățenilor, luând măsuri heirupiste în diverse domenii, pentru ca apoi să renunțe la ele în fața valului de nemulțumire populară. Concomitent, cheltuiește sute de mii de euro pentru spectacole și pavoazări de ocazie ale orașului, cu elemente de o estetică îndoielnică. Indiferent din ce partid ar face parte, primarul trebuie să respecte legile și să lucreze în interesul orașului, colaborând și adoptând proiecte benefice indiferent de ce partid ar fi propuse.

(*)Aceste proiect a fost totuși pus în discuția CGMB în ședința din 29 martie 2017 (la mai mult de trei luni după depunere), dar a fost respins prin vot de către consilierii PSD și ALDE.